section_heading: Povijest
paragraph_text: Između 8. i 15. veljače 1919., litavske i njemačke paravojske su zaustavile napredovanje Crvene armije. Do kraja veljače, Nijemci su pokrenuli ofenzivu u Litvi i sjevernoj Latviji. Kako bi osnažili odbranu, Sovjeti su odlučili da od Litavske SSR i Bjeloruske SSR formiraju jaču državnu zajednicu, Litvansko-bjelorusku SSR. Međutim, ovo se pokazalo bezuspješnim potezom zbog sve većeg nadiranja poljske vojske tijekom poljsko-sovjetskog rata. Sovjeti su ponovno 1920. godine pokušali da obnove sovjetsku državu u Litvi, ali su se nakon poraza kod Varšave povukli i priznali njenu neovisnost.